<!DOCTYPE html PUBLIC "-//W3C//DTD HTML 4.01//EN" "http://www.w3.org/TR/html4/strict.
dtd">
<html>
<head>
  <meta content="text/html; charset=UTF-8" http-equiv="content-type">
  <link rel="stylesheet" type="text/css" href="style.css">
  <script src="script.js"></script>
</head>
<body>
<ul><li>
രീതി: പാടും പരമനു പരിചൊടു..<br/>
</li></ul>
<ol>
<li>
കാക്കും സതതവും പരമനെന്നെ തൻ<br/>
തിരുചിറകുള്ളിലൻപായ്കാക്കും സതതവും പരമനെന്നെ<br/>
ശത്രുവിൽ നിന്നുമാത്മ മൃത്യുവിൽ നിന്നും നീക്കി<br/>
സത്യമായ് പാലിച്ചു തൻനിത്യപദത്തിലെന്നെ<br/>
</li>
<li>
ഘോരവൈരിയിൻ പാശമാകെയറുത്തു മമ <br/>
ജീവനെവിടുവിച്ച പ്രാണനാഥന്റെ തിരു<br/>
മേനിയോടണഞ്ഞെല്ലാകാലവും വസിപ്പതി<br/>
ന്നായെന്നടിമ നുകമാകെയകറ്റിയെന്നെ<br/>
</li>
<li>
ശത്രു പാഞ്ഞടുക്കുമ്പോൾ മിത്രമായ് നിന്നുകൊണ്ട്<br/>
ശത്രുവിനെ ജയിപ്പാൻ വിദ്രുത വരം നൽകി<br/>
കഷ്ടത പെരുകുമ്പോൾ ദൃഷ്ടിയിനാൽ നടത്തി<br/>
ശിഷ്ടരോടണച്ചു സന്തുഷ്ടിപ്പെടുത്തിയെന്നെ<br/>
</li>
<li>
സത്യമാമരക്കെട്ടും നീതിയാം കവചവും <br/>
വിശ്വാസപ്പരിചയും രക്ഷയിൻ ശിരസ്ത്രവും<br/>
പാദരക്ഷയായ് സുവിശേഷയത്നവുംപര<br/>
മാത്മാവിൻ വചനമാം വാളും ധരിപ്പിച്ചെന്നെ<br/>
</li>
<li>
സ്നേഹം സന്തോഷം സമാധാനം വിശുദ്ധി നീതി <br/>
ദീർഘക്ഷമ വിനയമിന്ദ്രിയജയം തൃപ്തി<br/>
ആദിയാം ആത്മാവിൻ ഫലങ്ങൾ നിറച്ചും അനു <br/>
വാസരം ഹൃദിയിങ്കൽ മോദവുമേകിയെന്നെ<br/>
</li>
<li>
ക്ഷാമം പെരുകിയെന്നിൽ ക്ഷേമം ഇല്ലാതെയാകിൽ <br/>
ആമോദത്തോടു സാരെഫാത്തിൽ കടത്തുമവൻ<br/>
ദേശം വരണ്ടു നീരശേഷം വറ്റിപ്പോകുമ്പോൾ<br/>
ക്ലേശമകറ്റി കെരീതിങ്കലിരുത്തിയെന്നെ<br/>
</li>
<li>
അത്തിവൃക്ഷത്തിൻ ഫലമൊട്ടുമില്ലാതെയായി <br/>
മുന്തിരിവള്ളിയുടെ യത്നവും നിഷ്ഫലമായ്<br/>
ഗോശാല ശൂന്യമായി പോകുന്ന സമയത്തും<br/>
ആശയോടെന്നും തിരുനാമം പുകഴ്ത്തിടുവെൻ<br/>
</li>
<li>
ഇത്രമാത്രവുമല്ല നിൻകൃപയൊന്നിനാൽ ഞാൻ <br/>
പത്രങ്ങൾ തളിർത്തുള്ളോരുത്തമ വൃക്ഷംപോലെ<br/>
പുഷ്ടിയായ് കഷ്ടത്തിലും നഷ്ടത്തിലുമൊരുപോൽ<br/>
ഇഷ്ടലോകത്തെ നോക്കി ശ്രേഷ്ഠ തേജസ്സിൽ വാഴാൻ. C.T.M<br/>
</li>
</ol>

<br/>
<br/>
<br/>
<br/>
</body>
</html>
